
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai finansējumu 3 140 591 euro apmērā, lai nodrošinātu izdevumu segšanu, kas radušies:
· 1.1. nodrošinot pašvaldībām Sociālo pakalpojumu un sociālās palīdzības likuma pārejas noteikumu 73. punktā minētās mērķdotācijas, tai skaitā:
· 1.1.1. 20 procentu apmērā no pašvaldības mājokļa pabalsta, kas aprēķināts atbilstoši Sociālo pakalpojumu un sociālās palīdzības likuma pārejas noteikumu 71. punkta 1. apakšpunktā minētajiem nosacījumiem par laikposmu no 2026. gada 1. janvāra līdz 30. aprīlim. Šī mērķdotācija ir izmaksāta papildus Sociālo pakalpojumu un sociālās palīdzības likuma 13. panta astotajā daļā noteiktajai mērķdotācijai;
· 1.1.2. 100 procentu apmērā kompensējot izdevumus, kas saistīti ar Sociālo pakalpojumu un sociālās palīdzības likuma pārejas noteikumu 72. punktā minēto piemaksu noteikšanu pašvaldību darbiniekiem;
· 1.2. kompensējot pašvaldību izdevumus, kas saistīti ar Sociālo pakalpojumu un sociālās palīdzības likuma pārejas noteikumu 71. punktā minētā pienākuma izpildei nepieciešamo pašvaldību sociālās palīdzības un sociālo pakalpojumu administrēšanas lietojumprogrammas (SOPA) pielāgošanu.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

